De fleste formuesgoder vi eier rapporteres inn til Skatteetaten for oss av andre.
Banken rapporterer f.eks. inn hvor mye du hadde stående på bankkonto og hvor mye gjeld du hadde ved årsskiftet.
Boligverdien din beregnes automatisk på bakgrunn av innrapportert informasjon og beregninger fra Statistisk sentralbyrå.
Disse innrapporterte opplysningene må du bare gjøre noe med hvis de er feil rapportert eller feil behandlet av Skatteetaten.
Kryptovaluta du eier er det imidlertid ingen som innrapporterer inn til Skatteetaten for deg.
Verken kryptobørser eller andre har rapporteringsplikt til Skatteetaten og derfor må du gi informasjon om dette selv.
Også gjeld du hadde ved årsskiftet, som ikke er ferdigutfylt på skattemeldingen, må du selv føre opp.
Dette kan f.eks. være privat gjeld, enten i kryptovaluta eller i vanlig valuta.